# REPUBLIKA HRVATSKA RKP: 29726

# GRAD SPLIT Matični broj: 3757757

DJEČJI VRTIĆ RADOST Razina: 21

# Hercegovačka 22 Šifra djelatnosti: 8510

# Split OIB: 04536412583

## BILJEŠKE

### UZ FINANCIJSKI IZVJEŠTAJ ZA RAZDOBLJE

od 01. siječnja do 31. prosinca 2023. godine

**Uvodni dio:**

**Sažetak djelokruga rada i obrazloženje programa:**

▪ Osnivač i vlasnik Dječjeg vrtića Radost je Grad Split. Dječji vrtić Radost je pravni sljednik pravne osobe Predškolske organizacije Dječji vrtić Radost Split, u osnivanju koju je osnovala općina Split, svojom odlukom od 11. 06. 1991. g., KLASA: 021-05/91-04/173, URBROJ: 2181-01-01-91-1.

▪ Predškolska ustanova Radost ima 20 objekata-vrtića, 73 odgojne skupine redovitog primarnog programa (od toga 13 skupina 10-satnog jasličnog programa, 37 skupina 10-satnog vrtićnog programa, jednu skupinu 10-satnog smjenskog programa, 5 skupina 8-satnog vrtićnog programa s ručkom, 7 skupina 6-satnog vrtićnog programa i 10 skupina 5-satnog vrtićnog programa) kojima je obuhvaćeno 1.390 djece predškolske dobi. U ustanovi je zaposleno 254 radnika. Od toga je130 odgojitelja, 18 odgojitelja pripravnika, 66 spremačica te 40 ostalih radnika.

▪ U 16 odgojnih skupina ostvaruju se posebni programi u sklopu 10-satnih redovitih programa i to; Dramsko – scenski i Vjerski program u DV Popaj, Lutkarski i Likovni program u DV Srećica, Sportski program u tri skupine DV Petar Pan, Vjerski program u DV Smokvica, Vjerski program u DV Trešnjica, Vjerski program u dvije skupine DV Pluton, Montessori program u DV Morski konjić, Montessori program u DV Šareni svijet i Sportski program u tri skupine DV Latica.

U sklopu 6-satnih i 5-satnih redovitih programa verificirani su sljedeći programi: Likovni program u DV Popaj, Sportski program u dvije skupine DV Petar Pan, Program ranog učenja engleskog jezika u DV Smokvica i Veseli patuljci te Vjerski program u DV Bubamara.

▪ U pet odgojnih skupina DV Radost ostvaruje se Vježbaonica za polaganje stručnih ispita odgojitelja Splitsko-dalmatinske i Dubrovačko-neretvanske županije te vježbaonice Metodike glazbene kulture i Metodike likovne kulture za studente Filozofskog fakulteta Sveučilišta u Splitu.

▪ Program predškole realizira se u razdoblju od 01. listopada do 31. svibnja, prema potrebama roditelja, a u skladu s materijalno-organizacijskim uvjetima vrtića.

**Zakonska podloga na kojoj se zasnivaju programi:**

▪ Dječji vrtić Radost je proračunski korisnik jedinice lokalne samouprave upisan u sudski registar Trgovačkog suda u Splitu u skladu sa Zakonom o ustanovama.

▪ Poslovanje Dječjeg vrtića Radost odvija se u skladu sa svim zakonskim i podzakonskim aktima na temelju kojih posluju proračunski korisnici JLP(R)S te u skladu sa svim internim aktima ustanove.

▪ Svi posebni programi verificirani su od strane Ministarstva znanosti, obrazovanja i športa davanjem suglasnosti za izvođenje programa.

**Odgovorna osoba proračunskog korisnika:**

Odgovorna osoba proračunskog korisnika je ravnatelj Dubravko Vukovac, mag. praesc. educ. Ravnatelj je dužnost počeo obnašati 07. 11. 2022. g., a u sudski registar kao osoba ovlaštena za zastupanje je upisan 07. 11. 2022. g.

Osoba koja je odgovorna za sastavljanje financijskih izvještaja je Tina Marušić, dipl. oec., rukovoditeljica službe računovodstva zaposlena na tom radnom mjestu od 01. 04. 2010. g.

**Bilješke uz Obrazac BIL**

1. ŠIFRA 11 zbog promjene nacionalne valute 01. 01. 2023. g., podmirili smo što je više moguće otvorenih obveza na dan 30. 12. 2022. g. kako bismo u konverziju ušli sa što manjim saldom. Ove godine nije bilo potrebe plaćati račune prije roka dospijeća tako da razliku ne čini neobičan porast novaca u banci već je u 2022. g. izvršeno plaćanje što većeg broja obveza pa čak i nedospjelih kako bismo izbjegli potrebu za konverzijom. Također, u 2022. g. smo novac iz blagajne uplatili na račun ustanove kako bismo izbjegli potrebu za konverzijom u novu valutu.
2. ŠIFRA 123 na kraju godine napravljeno je usklađenje konta glavne knjige za isplate naknada radnicima na bolovanju duljem od 42 dana i obavijesti HZZO-a o refundaciji gdje je uočeno da je tijekom godine radnicima za naknade isplaćeno 1.324,08 EUR više nego što će biti refundirano. Taj iznos preknjižen je na potraživanja od radnika za povrat.
3. ŠIFRA 129 za razliku od 2022. g kada je HZZO je kroz čitavu godinu prakticirao neuobičajene zaostatke kod isplate refundacija za bolovanja na teret HZZO-a (bolovanja dulja od 42 dana, bolovanja za ozljede na radu, bolovanja za njegu člana obitelji), u 2023. g. dinamika isplata je puno bolja i smanjeno je zaostajanje u isplati na samo dva mjeseca.
4. ŠIFRA 165 povećanje potraživanja na ovoj šifri odnosi se na potraživanje od roditelja za uplate koje je jednim dijelom povećano zbog samog povećanja sudjelovanja roditelja u cijeni vrtića.
5. ŠIFRA 193 Kontinuirani rashodi budućih razdoblja odnose se na trošak plaće radnika za 12/2023. koji je veći zbog većeg broja radnika u obračunu plaće, povećanja osnovice za obračun do kojeg je došlo u 2023. godini i zbog uvođenja novog materijalnog prava radnika na neoporezivu naknadu za prehranu u mjesečnom iznosu od 66,37 EUR po radniku.
6. ŠIFRA 169 napravljen je ispravak vrijednosti nenaplaćenih potraživanja od roditelja za uplate starije od 3 godine u iznosu od 100%. Ispravak vrijednosti je napravljen za sva potraživanja veća od jedne mjesečne rate u skladu s uočenim trendom roditelja da trošak prosinca najčešće podmiruju u siječnju.
7. ŠIFRA 23 obveze za rashode poslovanja veće su zbog samog porasta cijena roba i usluga u odnosu na prethodnu godinu i smanjenih obveza na završetku 2022. g. kako bi što manje stavki ostalo otvoreno i time podložno potrebi za konverzijom u novu valutu.
8. ŠIFRA 92222 višak prihoda poslovanja u 2023. g. je značajan u odnosu na 2022. g, izvršena je obvezna korekcija u iznosu od 37.152,02 EUR tekućih prihoda kojima su financirani kapitalni rashodi te je zatvoren manjak prihoda poslovanja iz 2022. g. budući da ne mogu biti prikazani istodobno i manjak i višak na istoj aktivnosti. Manjak je zatečeni saldo iz 2022. g.
9. ŠIFRA 991 i 996 Izvanbilančni zapisi prikazani su tablično u nastavku teksta bilješki.
10. ŠIFRA 12921 Iako se radi o statistički beznačajnom iznosu, došlo je do pogreške kod dobavljača prilikom izdavanja računa koji je plaćen po ponudi, a iznos umanjen kod izdavanja računa, a koji sada potražujemo od dobavljača.
11. ŠIFRA 96 napravljenim ispravkom vrijednosti nenaplaćenih potraživanja od roditelja, smanjili su se i obračunati prihodi poslovanja.

**Obvezni analitički podaci**

1. DIO 16 D povećanje potraživanja na ovoj šifri odnosi se na potraživanje od roditelja za uplate koje je jednim dijelom povećano zbog samog povećanja sudjelovanja roditelja u cijeni vrtića.
2. ŠIFRA 12911 za razliku od 2022. g kada je HZZO je kroz čitavu godinu prakticirao neuobičajene zaostatke kod isplate refundacija za bolovanja na teret HZZO-a (bolovanja dulja od 42 dana, bolovanja za ozljede na radu, bolovanja za njegu člana obitelji), u 2023. g. dinamika isplata je puno bolja i smanjeno je zaostajanje u isplati na samo dva mjeseca.
3. ŠIFRA 12921 Iako se radi o statistički beznačajnom iznosu, došlo je do pogreške kod dobavljača prilikom izdavanja računa koji je plaćen po ponudi, a iznos umanjen kod izdavanja računa, a koji sada potražujemo od dobavljača.

**Popis tuđe imovine u najmu**

|  |  |  |  |  |  |  |
| --- | --- | --- | --- | --- | --- | --- |
| **R. br.** | **Datum evidencije** | **Dobavljač** | **Vrsta imovine** | **Vrijednost imovine** | **Duguje** | **Potražuje** |
| 1. | 02. 02. 2023. | Opti Print Adria d.o.o. | Pisač HP | 437,50 | 99111 | 99611 |

**Popis sudskih sporova u tijeku – proračunski korisnik tuženik**

|  |  |  |  |  |  |
| --- | --- | --- | --- | --- | --- |
| **R. br.** | **Ovrhovoditelj**  **Tužitelj** | **Sažeti opis prirode spora** | **Početak sudskog spora** | **Procjena financijskog učinka u EUR** | **Procijenjeno vrijeme odljeva sredstava** |
| 1. | Mal. osoba Split | Žalba zbog neupisa u vrtić | 2023. g. | 1.865,62 | 02/2024 |
| 2. | Mal. osoba Split | Žalba zbog neuspisa zbog necijepljenja | 2023. g. | 995,42 | 02/2024 |
| 3. | Mal. osoba Split | Žalba zbog neupisa u vrtić | 2023. g. | 2.000,00 | 02/2024 |

**Bilješke uz Obrazac PR-RAS**

1. ŠIFRA 638 Dječji vrtić Radost od 2022. g. ponovo sudjeluje u projektu europskog socijalnog fonda Unaprjeđenje usluga za djecu u sustavu ranog i predškolskog odgoja i obrazovanja – nastavak usluge. Dinamika pregleda i odobravanja ZNS-ova je bila u značajnom kašnjenju i gotovo svi (iz 2022. i 2023. g.) su obrađeni i isplaćeni tek u drugoj polovini 2023. g.
2. ŠIFRA 6526 vidi se učinak povećanja udjela roditelja u cijeni programa vrtića kao i politika ažurnije naplate nenaplaćenih potraživanja.
3. ŠIFRA 6615 na ovom kontu knjiže se prihodi od organizacije stručnih ispita odgojitelja Splitsko – dalmatinske i Dubrovačko – neretvanske županije koji su uglavnom stabilni, ali u 2023. g. iznimno smo imali i prihode od kotizacija za organizaciju stručno razvojnog skupa ,,Mirisi djetinjstva''-26. Dane ranog i predškolskog odgoja Splitsko – dalmatinske županije.
4. ŠIFRA 6711 05. prosinca 2022. g. potpisane su I. Izmjene i dopune Kolektivnog ugovora za radnike u predškolskim ustanovama Grada Splita kojima se tijekom 2023. godine dva puta povećao iznos osnovice za obračun plaće, visina iznosa za regres povećana je na 331,81 EUR, visina božićnice isto tako. U srpnju je počela isplata neoporezive naknade za prehranu svakom radniku u visini od 66,37 EUR.

Također, Grad Split je sufinancirao tiskanje zbornika za 26. DPO u iznosu od 4.000,00 EUR, i temeljem više suglasnosti sufinancirano je: demontaža starog i ugradnja novog teretnog dizala u DV Petar Pan; sanacija hidroizolacije i krovišta DV Popaj; sanacija dijela krovišta DV Tratinčica i rekonstrukcija i opremanje jedne sobe u DV Bubamara za prenamjenu iz vrtićne u jasličnu skupinu.

1. ŠIFRA 663 i 6631 radi se zapravo o zanemarivim iznosima primljenih donacija.
2. Šifra 3111 05. prosinca 2022. g. potpisane su I. Izmjene i dopune Kolektivnog ugovora za radnike u predškolskim ustanovama Grada Splita kojima se tijekom 2023. godine dva puta povećao iznos osnovice za obračun plaće, visina iznosa za regres povećana je na 331,81 EUR, visina božićnice isto tako. U srpnju je počela isplata neoporezive naknade za prehranu svakom radniku u visini od 66,37 EUR. Zaposleno je 19 odgajatelja pripravnika.
3. ŠIFRA 312 05. prosinca 2022. g. potpisane su I. Izmjene i dopune Kolektivnog ugovora za radnike u predškolskim ustanovama Grada Splita kojima su porasla materijalna prava radnika, do 31. 08. 2023. još uvijek su bili zaposleni dodatni radnici na EU projektu, izmjenama Zakona o porezu na dohodak, povećani su maksimalni neoporezivi iznosi za isplatu radnicima po različitim osnovama.
4. ŠIFRA 3211 radi se o kombinaciji povećanja rashoda u 2023. godini u odnosu na 2022. godinu kada se nakon pandemijske situacije počela u normalu vraćati dinamika odlazaka na edukacije. Također, zaposleni su novi članovi stručne službe, a određeni broj odgajatelja upućen je na dodatne edukacije za osposobljavanje za vođenje obogaćenih programa.
5. ŠIFRA 3213 isto.
6. ŠIFRA 3214 Izmjenama Pravilnika o porezu na dohodak povećan je iznos naknade za korištenje privatnog automobila u službene svrhe sa 2,00 kn/km na 0,40 EUR po prijeđenom kilometru.
7. ŠIFRA 3221 i 3222 na ove dvije stavke najveće potrošnje DV Radost (namirnice, materijal za čišćenje, higijenski materijal, materijal za rad s djecom) najbolje je vidljiv učinak trenda podizanja cijena započet polovinom 2022. g.
8. ŠIFRA 3232 nakon dvije godine poslovanja s ostvarenim manjkom prihoda, u 2023. se počeo ostvarivati trend pozitivnog financijskog poslovanja pa smo bili u mogućnosti ponovo započeti sa ulaganjima u održavanje objekata i opreme.
9. ŠIFRA 3235 DV Radost je u zakup uzeo programske pakete Office 365. Zakupnina se plaća godišnje.
10. ŠIFRA 3236 Grad Split ugovara sistematske preglede radnika svake druge godine.
11. ŠIFRA 3239 na analitičkom kontu ovog odjeljka knjiženi su neki od troškova organizacije 26. DPO SDŽ.
12. ŠIFRA 3234 također se radi o troškovima gostujućih predavača na 26. DPO SDŽ, a uz to i o mjesečnim dolascima predavačice iz Zagreba koja održava edukacije za odgajatelje.
13. ŠIFRA 3292 uplaćena je opsežnija premija osiguranja djece.
14. ŠIFRA 3431 troškovi za bankarske usluge ovise o broju obavljenih transakcija, a pojedini dobavljači odbijaju izdati rekapitulacije računa te smo primorani račune knjižiti i plaćati pojedinačno što povećava količinu bankovnih transakcija.
15. ŠIFRA Z005 povećanje rashoda poslovanja kombinacija je povećanja troškova za materijalna prava radnika i cijena robe i usluga potrebnih za redovno funkcioniranje.
16. ŠIFRA X001 unatoč prethodno navedenom, u 2023. g. nije bilo metodološkog manjka iz izvora 1.1.1. budući da je dar radnicima u naravi plaćen dobavljaču u 2023. godini, nadležno tijelo u EU projektu obradilo je sve zahtjeve za nadoknadom sredstava i izvršene su uplate, mjerama štednje, većim sufinanciranjem održavanja objekata iz nadležnog proračuna u odnosu na sufinanciranje iz uplata roditelja, pojačanim naporima za bolju naplatu, uspješno je ostvaren višak prihoda poslovanja.
17. ŠIFRA 92221 2022. godina je bila prva godina poslovanja DV Radost sa značajnijim manjkom poslovanja koji je zatim prenesen u 2023. godinu. U 2023. godini, uspješno je saniran ostvarenim viškom prihoda poslovanja.
18. ŠIFRA 96 napravljenim ispravkom vrijednosti nenaplaćenih potraživanja od roditelja, smanjili su se i obračunati prihodi poslovanja.
19. ŠIFRA 4227 od značajnijih nabavki bitno je izdvojiti nabavku dva kuhinjska zamrzivača i električni kotao za centralnu kuhinju u DV Popaj. Sve navedeno je nabavljeno iz sredstava EU projekta.
20. ŠIFRA Y002 nabavljano je više nefinancijske imovine nego prethodne godine, velikim dijelom zahvaljujući sredstvima iz EU projekta.
21. ŠIFRA Y006 na preneseni manjak iz prethodne godine u iznosu od 21.787,85 kn zbrojen je ostvareni (metodološki i na prihodima poslovanja) manjak 2022. g.

**Obvezni analitički podaci**

1. ŠIFRA 11P zbog promjene nacionalne valute 01. 01. 2023. g., podmirili smo što je više moguće otvorenih obveza na dan 30. 12. 2022. g. kako bismo u konverziju ušli sa što manjim saldom. Zbog toga smo u 2023. godinu ušli sa značajno manje sredstava na računu u odnosu na početno stanje prethodne godine.
2. ŠIFRA 11-dugov. Najveći dio povećanog priljeva odnosi se na uplatu ZNS-ova EU projekta.
3. ŠIFRA 11-potraž. Povećani odljev rezultat je povećanih cijena robe i usluga i materijalnih prava radnika.
4. ŠIFRA 11K zbog promjene nacionalne valute 01. 01. 2023. g., podmirili smo što je više moguće otvorenih obveza na dan 30. 12. 2022. g. kako bismo u konverziju ušli sa što manjim saldom. Ove godine nije bilo potrebe plaćati račune prije roka dospijeća tako da razliku ne čini neobičan porast novaca u banci već je u 2022. g. izvršeno plaćanje što većeg broja obveza pa čak i nedospjelih kako bismo izbjegli potrebu za konverzijom. Također, u 2022. g. smo novac iz blagajne uplatili na račun ustanove kako bismo izbjegli potrebu za konverzijom u novu valutu.
5. ŠIFRA 63811 Dječji vrtić Radost od ponovo sudjeluje u projektu europskog socijalnog fonda Unaprjeđenje usluga za djecu u sustavu ranog i predškolskog odgoja i obrazovanja – nastavak usluge. Nakon početnog zastoja, u 2023. g. se uspostavila zadovoljavajuća dinamika isplate zatraženih sredstava.
6. ŠIFRA 65264 Povećanjem iznosa sudjelovanja roditelja u cijeni vrtića povećali su se sami prihodi od uplata roditelja. Posredno, time je povećan i mjesečni iznos subvencioniranja socijalnih kategorija za umanjenje sudjelovanja roditelja u cijeni vrtića.
7. ŠIFRA 32361 pravo na sistematski pregled radnika ostvaruje se iz sredstava osnivača svake druge godine, a to je dijelom bila i 2023. g.
8. ŠIFRA 32911 izlaskom jedne od članica iz Upravnog vijeća, nekoliko mjeseci je potrajalo dok nije imenovana nova članica.
9. ŠIFRA 32923 uplaćena je opsežnija premija osiguranja djece.

**Bilješke uz Obrazac RAS-funkcijski**

ŠIFRA 0911 i 096 povećanje ostvarenih rashoda u 2023. godini od 21,6% u skladu je sa povećanjem cijena roba i usluga te povećanjem osnovice za izračun plaća i ostalih materijalnih prava radnika detaljnije opisanih kroz bilješke na obrascima BILANCA i PR-RAS.

**Bilješke uz Obrazac P-VRIO**

U 2023. godini nije nastupio niti jedan slučaj za koji je propisano evidentirati promjene u vrijednosti i/ili obujmu imovine.

**Bilješke uz Obrazac OBVEZE**

ŠIFRA V001 početno stanje obveza od 414.647,72 EUR odnosi se najvećim dijelom na plaće radnika za 12/2022. g. koja je isplaćena u siječnju 2023. g. i od nepodmirenih obveza za nabavljenu robu i usluge iz 2022. godine.

ŠIFRA V006 stanje obveza na kraju izvještajnog razdoblja od 511.571,33 EUR odnosi se na obveze za zaposlena (plaće radnika za 12/2023 i ostala materijalna prava u iznosu od 368.301,49 EUR) i na obveze za materijalne rashode.

Split, 31. siječnja 2024. g.

Osoba odgovorna za sastavljanje FI: Zakonski predstavnik:

Tina Marušić Dubravko Vukovac

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_